ലിംഗസമത്വവുമായി ഡെല്ഹി മെട്രോ ട്രാന്സ്ജെന്ഡറുകള്ക്കും പ്രത്യേക ശുചിമുറി ന്യൂഡെല്ഹി: 29.08.2021 ചരിത്ര തീരുമാനവുമായി ഡെല്ഹി മെട്രോ. ഇനിമുതല് ട്രാന്സ്ജെന്ഡറുകള്ക്കും ഡെല്ഹി മെട്രോയുടെ പ്രത്യേക ശുചിമുറി. മെട്രോ സ്റ്റേഷനുകളിലാണ് പ്രത്യേക ശുചിമുറി സംവിധാനം ഒരുക്കിയിരിക്കുന്നത്. ലിംഗസമത്വം ഉറപ്പുവരുത്താനാണ് ഡെല്ഹി മെട്രോയുടെ ഈ നടപടിയെന്ന് ഡെല്ഹി മെട്രോ ഉദ്യോഗസ്ഥന് പറഞ്ഞു. ഈ സംവിധാനത്തെക്കുറിച്ചുള്ള സൂചന നല്കുന്നതിനായി ഇന്ഗ്ലീഷിലും ഹിന്ദിയിലും സൂചനാ ബോര്ഡുകളും സ്ഥാപിച്ചിട്ടുണ്ട്. സ്ത്രീകള്ക്കോ പുരുഷന്മാര്ക്കോ ഉള്ള ശുചിമുറികള് അവരവരുടെ ജെന്ഡര് അനുസരിച്ച് ട്രന്സ്ജെന്ഡറുകള്ക്ക് ഉപയോഗിക്കണമെന്ന് തോന്നുകയാണെങ്കില് അതിനുള്ള സൗകര്യവും ഒരുക്കിയിട്ടുണ്ടെന്ന് ഡെല്ഹി മെട്രോ അധികൃതര് വ്യക്തമാക്കി. മറ്റു യാത്രക്കാര്ക്ക് ഏര്പെടുത്തിയിട്ടുള്ള ശുചിമുറികള്ക്ക് പുറമെ വിവിധ സ്റ്റേഷനുകളിലായി ഇതുവരെ 347 ശുചിമുറികളാണ് ട്രന്സ്ജെന്ഡര് വിഭഗത്തിനുവേണ്ടി ഒരുക്കിയിരിക്കുന്നത്. നേരത്തെ സ്ത്രീകള്ക്കും പുരുഷന്മാര്ക്കും പുറമെ അംഗപരിമിതര്ക്ക് മാത്രമായിരുന്നു ഈ സൗകര്യം ഏര്പെടുത്തിയിരുന്നത്.